Organum Populeti
Novum magnum organum Metzler Abbatiae Populeti (Catalaunia), anno 2012 ab officina Metzler Orgelbau AG (Confoederatio Helvetica) constructum, ante murum occidentalem ecclesiae praedicti monasterii, supra portam maiorem situm est. Benedicto organo ab Iosepho Alegre et Vilas abbate Populeti die 24 Novembris 2012 in festo Domini Nostri Iesu Christi Universorum Regis, concertus inauguralis die 7 Decembris 2012 factus est, ab Olivario Latry, Ecclesiae Cathedralis Nostrae Dominae Parisiensis organista, pulsato.